techiaith/cofnodycynulliad_en-cy huggingface dataset:
English: As we approach Christmas, this debate is particularly timely, and we've heard those words a lot this evening. But it reminds us of those who will go with nothing over the festive period. For these people, there will be no gifts, no feasting - there won't even be hidden parties that they can deny they attended. The best that most can hope for is a roof over their heads, enough heat to keep them warm, and enough food in their stomachs to alleviate some of the pain of hunger. As this debate notes, almost a quarter of the people of Wales live in poverty. That is a frightening indictment of the status quo in this nation in the twenty-first century. It's also a strong motivation for us to call for change, and ultimately independence, because we can do so much better than this. The people of Wales deserve better than this.
Welsh: Wrth i ni nesáu at y Nadolig, mae'r ddadl hon yn un amserol, ac rydym ni wedi clywed y geiriau yna lot heno. Ond mae'n ein hatgoffa ni o'r rhai fydd yn mynd heb ddim dros gyfnod yr ŵyl. I'r bobl yma, fydd dim anrhegion, fydd dim gwledda - fydd dim hyd yn oed partïon cudd iddyn nhw gael eu gwadu. Y gorau y gall llawer obeithio amdano ydy to uwch eu pennau, digon o wres i'w cadw nhw'n gynnes, a digon o fwyd yn eu boliau i leddfu rhywfaint ar y boen o fod yn llwglyd. Fel y noda'r ddadl hon, mae bron i chwarter o bobl Cymru mewn tlodi. Mae hynny'n gyhuddiad brawychus o'r status quo yn y wlad yn yr unfed ganrif ar hugain. Mae hefyd yn gymhelliant cryf inni alw am newid, ac annibyniaeth yn y pen draw, oherwydd gallwn ni wneud cymaint yn well na hyn. Mae pobl Cymru yn haeddu gwell na hyn.
English: The grim and meteoric rise of foodbanks has a Dickensian feel about it. It pains me that so many people in Wales are in poverty, and so many are unable to do anything about it. This is true of older people who are on a fixed income and have no opportunity to increase it. Foodbanks have been an important safety net for people on or under the breadline, but older people find it harder to access foodbanks due to mobility and accessibility issues. Hunger among our pensioner population is of particular concern to our health service, because undernutrition is one of the leading causes of functional decline and mortality among older people. Undernutrition in older people can lead to poorer health outcomes, falls and fractures, delays in recovery from illness, and longer periods in hospital to name but a few.
Welsh: Mae'r cynnydd diflas a meteorig yn nifer y banciau bwyd yn atgoffa dyn o nofelau Dickens. Mae'n fy mhoeni bod cymaint o bobl yng Nghymru yn byw mewn tlodi, ac nad yw cynifer ohonynt yn gallu gwneud unrhyw beth yn ei gylch. Mae hyn yn wir am bobl hŷn sydd ar incwm sefydlog a heb gyfle i'w gynyddu. Mae banciau bwyd wedi bod yn rhwyd ddiogelwch bwysig i bobl ar y llinell dlodi neu oddi tani, ond mae pobl hŷn yn ei chael hi'n anos cyrraedd banciau bwyd oherwydd problemau symudedd a hygyrchedd. Mae newyn ymysg pobl sydd ar eu pensiwn yn peri pryder arbennig i'n gwasanaeth iechyd, oherwydd bod diffyg maeth yn un o brif achosion dirywiad yng ngweithredoedd y corff a marwolaethau ymhlith pobl hŷn. Gall diffyg maeth mewn pobl hŷn arwain at ganlyniadau iechyd gwaeth, cwympiadau a thorri esgyrn, oedi wrth wella o salwch, a chyfnodau hirach yn yr ysbyty i enwi ond ychydig.
English: It's no surprise, therefore, that those entering hospital with undernutrition more than doubled in the seven years to 2017, with high rates among older people between 60 and 69 years of age. Since the publication of those figures, we've had another four years of a Tory Government in Westminster. Their reforms in the welfare state have led to significant cuts in public expenditure, social care for older people and in community services. This is having a direct impact on spending here in Wales. Once again, this is an example of the Tories in Westminster showing that they know the price of everything, but do nothing. As we saw over the past few days, they don't even know the value of being open and transparent.
Welsh: Nid yw'n syndod, felly, fod derbyniadau i ysbytai gyda diagnosis o ddiffyg maeth wedi mwy na dyblu yn y saith mlynedd i 2017, gyda chyfraddau uchel mewn pobl hŷn rhwng 60 a 69 mlwydd oed. Ers cyhoeddi'r ffigurau hynny, rydym wedi cael pedair blynedd arall o Lywodraeth Dorïaidd yn San Steffan. Mae eu diwygiadau yn y wladwriaeth les wedi arwain at doriadau sylweddol mewn gwariant cyhoeddus, gofal cymdeithasol i bobl hŷn, ac ar wasanaethau cymunedol. Mae hyn yn cael canlyniad gwariant uniongyrchol yma yng Nghymru. Unwaith eto, dyma enghraifft o'r Torïaid yn San Steffan yn dangos eu bod yn gwybod pris popeth a gwneud dim. Fel y gwelsom yn ystod y dyddiau diwethaf, dydyn nhw ddim hyd yn oed yn gwybod gwerth bod yn agored ac yn dryloyw chwaith.
English: To return to foodbanks, one of the most upsetting aspects of this operation are the food parcels that are ready to eat straight away. Why, you might ask, is this upsetting or even necessary? It's because some people do not have access to cooking facilities, or are unable to afford to turn the electric or gas on to cook the food. How many pensioners will be facing this problem this winter due exorbitant fuel costs that are set to increase yet again this year? We should do better than this. We can do better than this. We must do better than this. Diolch yn fawr.
Welsh: I ddychwelyd at fanciau bwyd, un o'r agweddau mwyaf gofidus ar y gwaith hwn yw'r parseli bwyd sy'n barod i'w bwyta ar unwaith. Pam, gallech ofyn, y mae hyn yn peri gofid neu hyd yn oed yn angenrheidiol? Y rheswm amdano yw nad oes gan rai pobl fynediad at gyfleusterau coginio, neu ni allant fforddio cynnau'r trydan neu'r nwy i goginio'r bwyd. Faint o bensiynwyr fydd yn wynebu'r broblem hon y gaeaf hwn oherwydd costau tanwydd rhy uchel sydd i godi eto eleni? Dylem wneud yn well na hyn. Fe allwn wneud yn well na hyn. Rhaid inni wneud yn well na hyn. Diolch yn fawr.
English: You'll need to bring your contribution to a close now, please.
Welsh: Bydd angen i chi ddod â'ch cyfraniad i ben yn awr, os gwelwch yn dda.
English: I will bring my contribution to a close. This is a complex problem and there's a great deal more that we need to do, but at least feeding children in schools - all children - is going to at least ensure all children are properly fed.
Welsh: Fe ddof â fy nghyfraniad i ben. Mae hon yn broblem gymhleth ac mae llawer mwy y mae angen inni ei wneud, ond o leiaf mae bwydo plant mewn ysgolion - pob plentyn - yn mynd i sicrhau bod pob plentyn yn cael ei fwydo'n briodol o leiaf.
English: A few weeks ago, I had the honour to meet the volunteers at the Kings Storehouse foodbank in Rhyl. The Kings Storehouse in an independent foodbank run by volunteers from the Wellspring Christian Centre. It was founded in 2012 when the church saw people locally who had fallen on hard times, many through no fault of their own, and the church members rose to the challenge to try and assist. It was initially supported just by the members of the Wellspring church, who, every time they went shopping, would buy extra items of food or essentials and bring them to church each Sunday. They also have a trolley at Sainsbury's in Rhyl, where shoppers can have the opportunity to fill up the trolley and then proceeds are duly donated to the foodbank. It's also getting great support from local businesses, organisations and members of the public. The implications of Plaid's motion and the perception amongst the wider public are that foodbanks shouldn't exist, or that they are a new phenomenon. This ignores the history, because churches and charities have always supported those in need within their communities. From the very founding of the Christian faith on these shores, helping those in need was at the core of the faith. Valle Crucis abbey in Denbighshire was established by Cistercian monks who grew food to give to the poor. Those entering monastic life gave up their worldly goods to pursue an oath of poverty, and any riches collected were used to help those in need. These principles have survived down the ages -
Welsh: Ychydig wythnosau'n ôl, cefais y fraint o gyfarfod â'r gwirfoddolwyr ym manc bwyd Kings Storehouse yn y Rhyl. Banc bwyd annibynnol yw Kings Storehouse sy'n cael ei redeg gan wirfoddolwyr o Ganolfan Gristnogol Wellspring. Fe'i sefydlwyd yn 2012 pan welodd yr eglwys bobl yn lleol a oedd yn mynd drwy gyfnod anodd, a llawer ohonynt heb fod unrhyw fai arnynt hwy, a daeth aelodau'r eglwys i'r adwy i geisio cynorthwyo. Câi ei gefnogi'n wreiddiol gan aelodau o eglwys Wellspring, a fyddai, bob tro y byddent yn mynd i siopa, yn prynu eitemau ychwanegol o fwyd neu hanfodion ac yn dod â hwy i'r eglwys bob dydd Sul. Mae ganddynt droli yn Sainsbury's yn y Rhyl hefyd, lle gall siopwyr fanteisio ar y cyfle i lenwi'r troli a rhoddir yr hyn a gesglir i'r banc bwyd. Mae hefyd yn cael cefnogaeth wych gan fusnesau, sefydliadau ac aelodau o'r cyhoedd yn lleol. Yr awgrym yng nghynnig Plaid Cymru a'r canfyddiad ymysg y cyhoedd yn ehangach yw na ddylai banciau bwyd fodoli, neu eu bod yn ffenomenon newydd. Mae hyn yn anwybyddu'r hanes, oherwydd mae eglwysi ac elusennau bob amser wedi cefnogi pobl mewn angen yn eu cymunedau. O sefydlu'r ffydd Gristnogol ar y glannau hyn, roedd helpu pobl mewn angen yn ganolog i'r ffydd. Sefydlwyd abaty Glyn y Groes yn sir Ddinbych gan fynachod Sistersaidd a dyfai fwyd i'w roi i'r tlodion. Roedd y rhai a oedd yn dewis byw'r bywyd mynachaidd yn ildio eu heiddo bydol er mwyn byw'n unol â'u llw o dlodi, a defnyddid unrhyw gyfoeth a gesglid i helpu pobl mewn angen. Mae'r egwyddorion hyn wedi goroesi ar hyd yr oesoedd -
English: Thank you. Do you think it is only the job of churches and voluntary organisations to provide the safety net, as you say, for those in most need?
Welsh: Diolch. A ydych yn credu mai gwaith eglwysi a mudiadau gwirfoddol yn unig yw darparu'r rhwyd ddiogelwch, fel y dywedwch, i'r rhai sydd â'r angen mwyaf?
English: Well, if the Member listens to the duration of my contribution, you'll see how it'll naturally come around to answer your query. [ Laughter. ] So, one must be patient, as they say. [ Laughter. ] Today's foodbanks come in many shapes and sizes. In an ideal world, we would have no poverty, but we don't live in an ideal world. Sadly, families find themselves in hardship through no fault of their own, and, thankfully, foodbanks exist for these times. But the fact that these organisations exist has been weaponised for political gain. There is a public perception that foodbanks shouldn't be needed in today's society and that their existence is a result of political failings. This perception and stigma diminish the hard work of foodbanks like the Kings Storehouse and prevent - [ Interruption. ] I'm coming, I'm coming around. And prevents those in need from using the services. And foodbanks shouldn't be demonised. Even if a quarter of our population weren't living in poverty, there would be still times that people needed a helping hand. This is what Pastor Mark Jones of the Wellspring church taught me on my visit to the facility in Rhyl, he said, 'The foodbank's motto is "A hand up, not a handout," as we understand that anyone can go through a time of crisis that requires short-term intervention, and no-one should be ashamed of receiving the help they need.'
Welsh: Wel, os gwnaiff yr Aelod wrando ar weddill fy nghyfraniad, fe welwch sut y daw'n ôl yn naturiol i ateb eich ymholiad. [ Chwerthin. ] Felly, rhaid bod yn amyneddgar, fel y maent yn ei ddweud. [ Chwerthin. ] Daw'r banciau bwyd heddiw ar sawl ffurf. Mewn byd delfrydol, ni fyddai gennym dlodi, ond nid ydym yn byw mewn byd delfrydol. Yn anffodus, mae teuluoedd yn wynebu caledi ariannol heb unrhyw fai arnynt hwy eu hunain, a diolch byth, mae banciau bwyd yn bodoli ar gyfer yr adegau hynny. Ond mae'r ffaith fod y sefydliadau hyn yn bodoli wedi cael ei ddefnyddio er budd gwleidyddol. Ceir canfyddiad ymhlith y cyhoedd na ddylai fod angen banciau bwyd yn y gymdeithas heddiw a'u bod yn bodoli o ganlyniad i fethiannau gwleidyddol. Mae canfyddiad a stigma o'r fath yn bychanu gwaith caled banciau bwyd fel y Kings Storehouse ac yn atal - [ Torri ar draws. ] Rwy'n dod, rwy'n dod at hynny. Ac yn atal pobl mewn angen rhag defnyddio'r gwasanaethau. Ac ni ddylid difrïo banciau bwyd. Hyd yn oed pe na bai chwarter ein poblogaeth yn byw mewn tlodi, byddai adegau o hyd pan fyddai angen help llaw ar bobl. Dyma a ddysgodd y Parchedig Mark Jones o eglwys Wellspring i mi ar fy ymweliad â'r cyfleuster yn y Rhyl, dywedodd fod arwyddair y banc bwyd yn sôn am weithred o gymorth yn hytrach na rhoi elusen, gan ein bod yn deall y gall unrhyw un fynd drwy gyfnod o argyfwng sy'n galw am ymyrraeth yn y tymor byr, ac ni ddylai neb fod â chywilydd o dderbyn y cymorth sydd ei angen arnynt.
English: Yes, certainly. Certainly.
Welsh: Gwnaf, yn sicr. Yn sicr.
English: Could you simply explain to me, who has seen the rise in foodbanks - ? And I commend the volunteers and the people who donate, I really do. But could you just explain to me and my constituents why those crisis moments have exponentially exploded since 2010?
Welsh: A wnewch chi egluro i mi, sydd wedi gweld y cynnydd yn nifer y banciau bwyd - ? Ac rwy'n bendant yn cymeradwyo'r gwirfoddolwyr a'r bobl sy'n cyfrannu atynt. Ond a allech egluro i mi a fy etholwyr pam y mae'r adegau hynny o argyfwng wedi cynyddu y tu hwnt i bob rheswm ers 2010?
English: Well - [ Laughter. ]
Welsh: Wel - [ Chwerthin. ]
English: Just tell us. Just tell us why.
Welsh: Dywedwch wrthym. Dywedwch pam.
English: Well, I -
Welsh: Wel, rwy'n -
English: Population growth.
Welsh: Twf y boblogaeth.
English: Population growth? [Members of the Senedd: 'Oh.'] Unbelievable.
Welsh: Twf y boblogaeth? [Aelodau o'r Senedd: 'O.'] Anghredadwy.
English: I'm trying to add to the debate. I'm adding to the debate, and -
Welsh: Rwy'n ceisio ychwanegu at y ddadl. Rwy'n ychwanegu at y ddadl, ac -
English: Okay. Allow the Member to continue.
Welsh: O'r gorau. Gadewch i'r Aelod barhau.
English: I can obviously see the Member's passion and the cases in his constituency, and I have exactly the same in mine. Rhyl is one of the most deprived areas in the country, in Wales and most of the UK, so I'm not going to take any lectures from Members from south Wales on issues in my constituency. So, the Member's very rich to be saying to me, 'Oh, well' - preaching about issues in Rhyl from Members in the Valleys. So - [Members of the Senedd: 'Oh.'] Foodbanks exist to help those in times of crisis, and I repeat they are not the enemy. Poverty is - poverty is the enemy - and, sadly, the Welsh Government, supported by Plaid on those benches, for the last two decades, have done nothing to tackle poverty in Wales. EU anti-poverty funds were squandered, cheap foreign labour was prioritised over creating high-paid jobs for those living in Wales, and if they spent less time on constitutional issues and pet projects and more and more transforming our economy, then maybe one in four of our citizens in Wales wouldn't be below the poverty line that they're in today. Thank you very much.
Welsh: Yn amlwg gallaf weld angerdd yr Aelod a'r achosion yn ei etholaeth, ac mae gennyf yr un peth yn union yn fy etholaeth i. Y Rhyl yw un o'r ardaloedd mwyaf difreintiedig yn y wlad, yng Nghymru a'r rhan fwyaf o'r DU, felly nid wyf yn mynd i gymryd unrhyw wersi gan Aelodau o dde Cymru ar broblemau yn fy etholaeth. Felly, mae gan yr Aelod wyneb yn dweud wrthyf, 'O, wel' - a phregethu am broblemau yn y Rhyl gan Aelodau yn y Cymoedd. Felly - [Aelodau o'r Senedd: 'O.'] Mae banciau bwyd yn bodoli i helpu pobl ar adegau o argyfwng, ac rwy'n ailadrodd nad hwy yw'r gelyn. Tlodi ydyw - tlodi yw'r gelyn - ac yn anffodus, nid yw Llywodraeth Cymru, wedi'i chefnogi gan Blaid Cymru ar y meinciau hynny, dros y ddau ddegawd diwethaf, wedi gwneud dim i fynd i'r afael â thlodi yng Nghymru. Cafodd cronfeydd gwrth-dlodi'r UE eu gwastraffu, cafodd llafur tramor rhad flaenoriaeth dros greu swyddi â chyflogau uchel i bobl sy'n byw yng Nghymru, a phe baent yn treulio llai o amser ar faterion cyfansoddiadol a'u hoff brosiectau a mwy a mwy ar drawsnewid ein heconomi, efallai na fyddai un o bob pedwar o'n dinasyddion yng Nghymru yn byw o dan y llinell dlodi fel y maent yn ei wneud heddiw. Diolch yn fawr iawn.
English: Diolch, Llywydd. I'd like to start by thanking Plaid Cymru for tabling this very important debate today, which, of course, is a motion we will support, as we do face a serious situation when charities like the Trussell Trust have warned that many low-income households will face very stark choices for themselves and their families this winter. And that's been very much reflected in this powerful debate.
Welsh: Diolch, Lywydd. Hoffwn ddechrau drwy ddiolch i Blaid Cymru am gyflwyno'r ddadl bwysig hon heddiw, sydd, wrth gwrs, yn gynnig y byddwn yn ei gefnogi, gan ein bod yn wynebu sefyllfa ddifrifol pan fo elusennau fel Ymddiriedolaeth Trussell wedi rhybuddio y bydd llawer o aelwydydd incwm isel yn wynebu dewisiadau llwm iawn iddynt eu hunain a'u teuluoedd y gaeaf hwn. Ac mae hynny wedi cael ei adlewyrchu'n helaeth yn y ddadl rymus hon.
English: 'In an ideal world', we wouldn't need foodbanks. It's a lack of political will that we don't live in an ideal world.
Welsh: 'Mewn byd delfrydol', ni fyddai angen banciau bwyd arnom. Diffyg ewyllys wleidyddol yw'r rheswm pam nad ydym yn byw mewn byd delfrydol.
English: Jane Dodds mentioned those areas that are food deserts, where it is impossible to access nutritious, affordable food. This is important, and things like public transport policy do contribute to this picture and the problems faced by these communities. I was very pleased - . Sorry, Mike.
Welsh: Fe soniodd Jane Dodds am yr ardaloedd o ddiffeithwch bwyd, yr ardaloedd yma lle mae e'n amhosib cael gafael ar fwyd maethlon, fforddiadwy. Mae hyn yn bwysig, ac mae pethau fel polisïau trafnidiaeth gyhoeddus, wrth gwrs, yn cyfrannu at y darlun yma a phroblemau'r cymunedau hyn. Roeddwn i'n falch iawn - . Sori, Mike.
English: You said 'an ideal world'. Some of us know it as the 1950s, 1960s and 1970s.
Welsh: Fe ddywedoch chi 'mewn byd delfrydol'. Mae rhai ohonom yn ei adnabod fel y 1950au, y 1960au a'r 1970au.
English: Not always for women, but there we are.
Welsh: Nid bob amser i fenywod, ond dyna ni.
English: The proposal is to agree the motion without amendment. Does any Member object? [ Objection.] I will therefore defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Felly, fe fyddwn ni'n gohirio'r bleidlais tan y cyfnod pleidleisio.
English: We now reach voting time, and we'll take a short break to prepare for the vote.
Welsh: Rŷm ni'n cyrraedd y cyfnod pleidleisio. Fe gymerwn ni egwyl fer cyn hynny i baratoi yn dechnegol ar gyfer y bleidlais. Egwyl.
English: That brings us to voting time for today. The first vote is on the Welsh Conservatives debate on mental health services, and I call for a vote on the motion, tabled in the name of Darren Millar. Open the vote. Close the vote. In favour 28, no abstentions, 28 against. As is required under Standing Order 6.20, I exercise my casting vote to vote against the motion. So, the result of the vote is that there were 28 in favour, no abstentions, 29 against. Therefore, the motion is not agreed.
Welsh: Dyma ni'n cyrraedd y cyfnod pleidleisio am heddiw. Mae'r bleidlais gyntaf ar ddadl y Ceidwadwyr Cymreig ar wasanaethau iechyd meddwl, a dwi'n galw am bleidlais ar y cynnig a gyflwynwyd yn enw Darren Millar. Agor y bleidlais. Cau'r bleidlais. O blaid 28, neb yn ymatal, 28 yn erbyn. Fel sy'n ofynnol o dan Reol Sefydlog 6.20, rwy'n arfer fy mhleidlais fwrw i bleidleisio yn erbyn y cynnig. Felly, canlyniad y bleidlais yw bod 28 o blaid, neb yn ymatal, 29 yn erbyn. Ac felly, mae'r cynnig wedi ei wrthod.
English: I now call for a vote on amendment 1, tabled in the name of Lesley Griffiths. Open the vote. Close the vote. In favour 28, no abstentions, 28 against. And therefore, I will use my casting vote to vote against the amendment. Therefore, the amendment is not agreed.
Welsh: Dwi'n galw am bleidlais, felly, ar welliant 1, a gyflwynwyd yn enw Lesley Griffiths. Agor y bleidlais. Cau'r bleidlais. O blaid 28, neb yn ymatal, 28 yn erbyn. Ac felly, fe fyddaf i'n defnyddio'r bleidlais fwrw, ac fe fyddaf i'n defnyddio'r bleidlais fwrw yn erbyn y gwelliant. Felly, mae'r gwelliant wedi ei wrthod.
English: I now call for a vote on the motion - . But we don't need a further vote on the motion, as the amendment was not agreed. Okay. Right. We'll move on to the vote on the Plaid Cymru debate on food poverty, and I call for a vote on the motion, tabled in the name of Siân Gwenllian. Open the vote. Close the vote. In favour 41, no abstentions and 15 against. Therefore, the motion is agreed, so we will not vote on the amendments, and that's the final vote for today.
Welsh: Dwi'n galw nawr am bleidlais ar y cynnig - . Ond does dim angen pleidlais bellach ar y cynnig, achos does yna ddim diwygio wedi digwydd. Ocê. Reit. Fe awn ni ymlaen i'r bleidlais ar ddadl Plaid Cymru ar dlodi bwyd, a dwi'n galw am bleidlais ar y cynnig a gyflwynwyd yn enw Siân Gwenllian. Agor y bleidlais. Cau'r bleidlais. O blaid 41, yn ymatal neb, ac 15 yn erbyn. Felly, mae'r cynnig wedi'i dderbyn, sy'n golygu nad oes pleidleisiau ar y gwelliannau, a dyna'r bleidlais olaf am heddiw.
English: The short debate is next. I will allow some time for those Members who are leaving the Chamber if they choose to do so, and please do so quietly. Today's debate is to be moved by Rhys ab Owen.
Welsh: Y ddadl fer fydd nawr nesaf. Fe wnaf i adael rhyw gymaint o amser i basio i Aelodau fedru gadael y cyfarfod os ydyn nhw'n dymuno, ac i wneud hynny'n dawel. Mae'r ddadl fer heddiw i'w chyflwyno gan Rhys ab Owen.
English: Would you like me to begin now? Thank you very much, Llywydd. I have agreed to give a minute to my colleague Mabon ap Gwynfor. The Well-being of Future Generations (Wales) Act 2015 was passed in this Chamber six years ago. Its aim was to embed in our law, our public bodies and our culture, seven well-being goals and five sustainable development principles. These five principles were to be put at the heart of every decision by a public body in Wales - every goal and every activity as well. The principles of long-term thinking, integration, preventing harm, collaboration and participation were there to help us as a nation to achieve sustainable goals.
Welsh: Ydych chi am i fi ddechrau nawr? Diolch yn fawr, Llywydd. Dwi wedi cytuno i roi munud i fy nghyfaill Mabon ap Gwynfor. Pasiwyd Deddf Llesiant Cenedlaethau'r Dyfodol (Cymru) 2015 yn y Siambr hon chwe blynedd yn ôl. Ei nod oedd ymgorffori yn ein cyfraith, yn ein cyrff cyhoeddus, a'n diwylliant, saith nod llesiant a phum egwyddor datblygu cynaliadwy. Roedd y pum egwyddor hyn i fod i gael eu rhoi wrth wraidd pob penderfyniad gan gorff cyhoeddus - pob nod a phob gweithgaredd hefyd. Roedd egwyddorion o feddwl hirdymor, o integreiddio, o atal niwed, o gydweithredu a chyfranogi yno i'n cynorthwyo ni fel cenedl i gyrraedd amcanion cynaliadwy.